Държавен вестник, бр. 54, 2000 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  54
 7. “Хомеопатични монопрепарати” са хомео-
патични лекарствени продукти, които съдър-
жат един хомеопатичен източник.
8. “Хомеопатични специалитети” са хомео-
патични лекарствени продукти с определени
терапевтични показания, които съдържат по-
вече от един хомеопатичен източник.
Преходни и заключителни разпоредби
§ 2. Изискванията на тази наредба се прила-
гат по отношение на лекарствени продукти,
които се разрешават за употреба при условията
и по реда на Закона за лекарствата и аптеките
в хуманната медицина.
§ 3. Производителите (притежателите на
разрешението за употреба) привеждат заваре-
ните към влизане в сила на тази наредба опа-
ковки и листовки в съответствие с нейните раз-
поредби в срок три години.
§ 4. Разрешените за продажба партиди ле-
карствени продукти при влизането в сила на
тази наредба се реализират на пазара до изчерп-
ване на наличните количества.
§ 5. Тази наредба се издава на основание чл. 4,
ал. 3 от Закона за лекарствата и аптеките в ху-
манната медицина (обн., ДВ, бр. 36 от 1995 г.;
изм. и доп., бр. 10 от 2000 г.) и отменя Наредба
№ 24 от 1995 г. за задължителните данни, които
се съдържат върху опаковките на лекарствени-
те средства и в придружаващите ги листовки
(ДВ, бр. 70 от 1995 г.).
Министър: И. Семерджиев
36405
НАРЕДБА № 8
от 23 юни 2000 г.
за устройството, реда и организацията на
работата на аптеките и номенклатурата на
лекарствените продукти
Раздел I
Общи положения
Чл. 1. С тази наредба се определят устройс-
твото, редът и организацията на работа в апте-
ките, номенклатурата на лекарствените продук-
ти и козметичните и санитарно-хигиенни сред-
ства, които се продават в тях.
Чл. 2. (1) Външното и вътрешното оформле-
ние на помещенията на аптеката следва да бъ-
дат съобразени с естеството на извършваните в
нея специфични дейности.
(2) Аптеката задължително има външен над-
пис “Аптека”, изписан на бял фон с тъмни букви.
(3) Разрешението на министъра на здраве-
опазването за откриване на аптеката се поставя на
видно място в приемното помещение на аптеката.
Чл. 3. (1) В аптеката задължително се съхра-
нява информация, осигуряваща проследяване-
то на стоковите наличности по асортименти и
партиди до краен получател, която се използва
и при получаване на уведомление за блокиране
и изтегляне на лекарства.
(2) Аптеката има печат, носещ номера и
датата на издаденото от министъра на здраве-
опазването разрешение, който се поставя върху
всички документи, издавани от нея.
Чл. 4. Всяка аптека разполага с лекарствени
продукти от всички фармакологични групи
съгласно приложение № 1.
Чл. 5. Козметичните и санитарно-хигиенни-
те средства, които могат да се продават в апте-
ките, са посочени в приложение № 2.
Чл. 6. Аптеките, които на основание чл. 69
от Закона за лекарствата и аптеките в хуманна-
та медицина (ЗЛАХМ) се ръководят от помощ-
ник-фармацевти, могат да продават само ле-
карствени продукти, които се отпускат без ле-
карско предписание съгласно списък, утвърден
от министъра на здравеопазването.
Чл. 7. (1) На малолетни лица не могат да се
продават лекарствени продукти, които се от-
пускат само по лекарско предписание.
(2) Забранява се доставката по заявка (по
телефон или по електронен път) на лекарстве-
ни продукти, които се отпускат по лекарско
предписание.
(3) Забранява се покупко-продажбата на
лекарствени продукти извън помещенията, в
които е регистрирана аптеката.
Раздел II
Устройство на аптеките
Чл. 8. За получаване на разрешение за от-
криване на аптека заявителите подават в Ми-
нистерството на здравеопазването заявление по
образец съгласно приложение № 3.
Чл. 9. (1) За отпускане на лекарствени продук-
ти на граждани в зависимост от извършваните
дейности могат да бъдат откривани аптеки за:
1. лекарствени продукти, с изключение на
екстемпорални лекарствени форми;
2. лекарствени продукти, включително и
екстемпорални лекарствени форми без изгот-
вяне на лекарствени форми за очи и на разтво-
ри за парентерално приложение;
3. лекарствени продукти, включително и
екстемпорални лекарствени форми с изготвяне
на лекарствени форми за очи;
4. билки и билкови смеси, включително и
екстемпорални лекарствени форми (билкова
аптека).
(2) За задоволяване нуждите на лечебни
(здравни) заведения със стационар в зависимост
от извършваните дейности могат да бъдат от-
кривани аптеки за:
1. лекарствени продукти, включително и
екстемпорални лекарствени форми без изгот-
вяне на лекарствени форми за очи и на разтво-
ри за парентерално приложение;
2. лекарствени продукти, включително и
екстемпорални лекарствени форми с изготвяне
на лекарствени форми за очи и на разтвори за
парентерално приложение.
(3) В зависимост от извършваните дейности
по ал. 1 и 2 аптеките разполагат с помещения
съгласно приложение № 4.
Чл. 10. (1) Аптеката разполага с обзавежда-
не с гладки повърхности, които могат да бъдат
бързо и лесно почиствани и дезинфекцирани.